cy en cy cy cy de de es fr es cy en de cy sv fr en fy pam ceb fr cy en cy en es en de cy cy cy en cy cy cy cy de en nl nah de cy en cy de es de fr cy it bn cy en cy cy en cy cy jbo cy en nl en en cy ku es de cy de fr fr pt cy nl es cy cy en de cy sv fr en fy pam ceb fr cy en de cy es ceb cy en cy cy cy cy cy cy cy cy cy en cy cy en su de cy cy af cy cy en cy en es
Deufis tan ddyddiad cau cyntaf Eisteddfod Caerdydd | Eisteddfod Genedlaethol
Skip to main content Skip to secondary menu
Medal Syr Thomas Parry-Williams - er clod
Ymuno â thîm Eisteddfod 2021
Pentref Gwyddoniaeth a Thechnoleg
Shw'mae Su'mae: Dysgu Cymraeg
Mas ar y Maes
Deufis tan ddyddiad cau cyntaf Eisteddfod Caerdydd
Ychydig wythnosau ar ôl diwedd Eisteddfod Genedlaethol Ynys Môn, mae’n anodd credu ein bod ni’n prysur agosáu at y dyddiad cau cyntaf ar gyfer cystadlu yn Eisteddfod Genedlaethol Caerdydd y flwyddyn nesaf.
Deufis yn unig sydd i fynd tan 1 Rhagfyr, sef y dyddiad pan fo’n rhaid i geisiadau ar gyfer Y Fedal Ryddiaith a Gwobr Goffa Daniel Owen gael eu cyflwyno.
Gyda’r cystadlaethau hyn yn galw am gyfrolau o 40,000 a thros 50,000 o eiriau, mae’r dyddiad cau yn gynt na gweddill y cystadlaethau cyfansoddi er mwyn rhoi digon o gyfle i’r beirniaid bori drwy’r cyfrolau cyn dod i benderfyniad mewn da bryd cyn yr Eisteddfod, a gynhelir ym Mae Caerdydd o 3-11 Awst.
Beirniaid Y Fedal Ryddiaith eleni yw Sonia Edwards, Menna Baines a Manon Rhys, a thema’r gyfrol o ryddiaith greadigol heb fod dros 40,000 o eiriau yw Ynni.  Cyflwynir y Fedal a’r wobr ariannol o £750 gan Ysgol Gyfun Gymraeg Plasmawr, Caerdydd.
Cyflwyno nofel heb ei chyhoeddi gyda llinyn storïol cryf a heb fod yn llai na 50,000 gair yw’r gamp i’r rheiny sy’n cystadlu yng Ngwobr Goffa Daniel Owen, a’r beirniaid a fydd yn treulio misoedd y gaeaf yn darllen ac yn dadansoddi’r gwaith yw Meinir Pierce Jones, Bet Jones a Gareth Miles.  Bydd enillydd y gystadleuaeth hon yn derbyn Medal Goffa Daniel Owen a £5,000, gyda’r wobr ariannol yn rhoddedig gan CBAC ar adeg 70 mlwyddiant sefydlu ei ragflaenydd, Cyd-bwyllgor Addysg Cymru, yn 1948.
Meddai Trefnydd yr Eisteddfod, Elen Elis, “Mae’n anodd credu ein bod yn sôn am ddyddiad cau cyntaf Eisteddfod Caerdydd y flwyddyn nesaf, a ninnau prin wedi gorffen dadansoddi cynnyrch Eisteddfod Ynys Môn eto!  Ond buan iawn ddaw dechrau Rhagfyr, a chan fod creu nofel neu gyfrol o ryddiaith yn waith swmpus, mae’n bwysig ein bod yn mynd i atgoffa pawb am y dyddiad cau fel bod digon o amser i gwblhau’r gwaith a’i anfon atom.
“Mae pawb yn gwybod y bydd Eisteddfod Caerdydd yn wahanol i’r arfer, ac mae’r trefniadau’n dod ynghyd yn dda iawn.  Gyda chyfuniad o adeiladau eiconig y Bae a strwythurau dros-dro deniadol, bydd Eisteddfod Caerdydd yn gyfle i ni arbrofi gydag ambell syniad gwahanol a fydd yn cael eu cyhoeddi rhwng rŵan a mis Awst nesaf.
“Mae gweithgareddau’n cael eu cynnal ar hyd a lled y brifddinas yn wythnosol i godi arian, ac rydym i gyd wedi gweld y gwaith yn newid gêr ers i bawb ddychwelyd o wythnos lwyddiannus ym Modedern ym mis Awst.  Mae’n braf gweld cynifer o bethau’n cael eu cynnal a chymaint o bobl yn mynd ati i godi arian yn enw’r Eisteddfod, a diolch o galon i bawb am yr holl waith.”
Cynhelir Eisteddfod Genedlaethol Caerdydd o 3-11 Awst.  Am fwy o wybodaeth ewch ar-lein, www.eisteddfod.cymru.
Derbyniwch y newyddion diweddaraf
Dyluniwyd ac adeiladwyd gan Hoffi.com, gan ddefnyddio Drupal.